Diari Oficial de la Generalitat Valenciana


Sumari del DOGV 9832, del 19-04-2024 (2024/3324)

Extracte de la Resolució de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a accions formatives conduents a certificats de professionalitat i dirigides prioritàriament a persones ocupades, a càrrec de l'exercici pressupostari 2024, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3324


Data del document
:   14-04-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

Extracte de la Resolució de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions per a accions formatives conduents a certificats de professionalitat i dirigides prioritàriament a persones ocupades, a càrrec de l'exercici pressupostari 2024, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional. [2024/3324]  
BDNS (identif.): 754679.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/754679)  
  
Primer. Aprovació de la convocatòria i indicació de les bases reguladores de les subvencions  
Es convoquen, per a l'exercici 2024, les subvencions per a la realització d'accions formatives que, d'acord amb la Llei orgànica 3/2022, de 31 de març, d'ordenació i integració de la Formació Professional, i el Reial decret 659/2023, pel qual es desplega l'ordenació del sistema de Formació Professional, corresponen a especialitats formatives conduents a l'obtenció de certificats professionals o de professionalitat, grau C, i de certificats de competència, grau B, dirigides prioritàriament a persones ocupades, d'acord amb el que es disposa en l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals efectuada per les administracions competents, i se n'establixen les bases reguladores, així com les condicions per al seu finançament, publicada en el BOE número 239, de 5 d'octubre de 2022.  
  
Segon. Objecte  
Esta resolució té per objecte la convocatòria d'ajudes per a la realització de programes de formació dirigits almenys en un 70 % per a persones treballadores empleades en empreses o centres de treball situats a la Comunitat Valenciana, incloent-hi les persones treballadores amb contracte fix discontinu a què fa referència l'article 16 del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre, en els períodes en què es troben en activitat laboral, o persones treballadores autònomes residents en esta, i en un 30 % com a màxim a persones treballadores desocupades residents també a la Comunitat Valenciana.  
  
Tercer. Entitats beneficiàries  
Seran beneficiàries de les subvencions els centres i entitats de formació públiques o privades, així com empreses o associacions empresarials autoritzades, acreditades i/o inscrites, en el corresponent registre d'entitats de formació, en la data de finalització de presentació del termini de sol·licituds per a les especialitats formatives objecte de la formació, en modalitat presencial, teleformació o mixta, amb presència en l'àmbit territorial de la Comunitat Valenciana.  
  
Quart. Quantia  
Les subvencions que es convoquen es destinaran a la realització de les accions formatives vinculades a l'obtenció de certificats de professionalitat dirigides prioritàriament a persones ocupades, que es finançaran amb fons finalistes del Ministeri d'Educació, Formació Professional i Esports. Estes accions formatives estaran vinculades al Catàleg nacional de qualificacions professionals i dirigides a certificats de professionalitat o professionals, grau C, i de certificats de competència, grau B, i s'hi destina un import total màxim de 98.642.522,00 € a càrrec de la línia de subvenció S0364 del capítol IV del subprograma 322C02, del pressupost de Labora Servei Valencià d'Ocupació i Formació per a l'exercici 2024.  
Quint. Termini de presentació de sol·licituds  
El termini de presentació de sol·licituds serà de deu dies hàbils a comptar de l'endemà de la publicació de la convocatòria en el DOGV.  
  
  
València, 14 d'abril de 2024.- El director general de Labora Servei Valencià d'Ocupació i Formació: Antonio Galvañ Diez.